PTTEP นำทีม “พลังงาน-โรงกลั่น” วิ่งคึก! รับราคาน้ำมัน “นิวไฮ” รอบ 1 เดือน
“หุ้นพลังงาน-โรงกลั่น” วิ่งคึก! ขานรับราคาน้ำมัน WTI พุ่งกว่า 4% นิวไฮรอบ 1 เดือน หลัง “โอเปกพลัส” อาจจะปรับลดกำลังการผลิตเพื่อพยุงราคาน้ำมันในตลาด
“หุ้นพลังงาน-โรงกลั่น” วิ่งคึก! ขานรับราคาน้ำมัน WTI พุ่งกว่า 4% นิวไฮรอบ 1 เดือน หลัง “โอเปกพลัส” อาจจะปรับลดกำลังการผลิตเพื่อพยุงราคาน้ำมันในตลาด
30 ส.ค. 2565

ผู้สื่อข่าวรายงานว่า วันนี้ (30 ส.ค.65) ณ เวลา 10:09 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 172.50 บาท บวก 0.50 บาท หรือ 0.29% สูงสุดที่ระดับ 176.00 บาท ต่ำสุดที่ระดับ 172.00 บาท ด้วยมูลค่าการซื้อขาย 1.24 พันล้านบาท
ด้าน บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC อยู่ที่ระดับ 13.20 บาท บวก 0.40 บาท หรือ 3.12% สูงสุดที่ระดับ 13.30 บาท ต่ำสุดที่ระดับ 13.10 บาท ด้วยมูลค่าการซื้อขาย 100.39 ล้านบาท
บริษัท ไทยออยล์ จำกัด (มหาชน) หรือ TOP อยู่ที่ระดับ 62.50 บาท บวก 1.00 บาท หรือ 1.63% สูงสุดที่ระดับ 62.50 บาท ต่ำสุดที่ระดับ 61.75 บาท ด้วยมูลค่าการซื้อขาย 122.47 ล้านบาท
บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 13.70 บาท บวก 0.30 บาท หรือ 2.24% สูงสุดที่ระดับ 13.90 บาท ต่ำสุดที่ระดับ 84.58 ล้านบาท
บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ระดับ 36.75 บาท บวก 0.50 บาท หรือ 1.38% สูงสุดที่ระดับ 36.75 บาท ต่ำสุดที่ระดับ 36.25 บาท ด้วยมูลค่าการซื้อขาย 64.24 ล้านบาท
บริษัท ไออาร์พีซี จำกัด (มหาชน) หรือ IRPC อยู่ที่ระดับ 3.50 บาท บวก 0.02 บาท หรือ 0.57% สูงสุดที่ระดับ 3.50 บาท ด้วยมูลค่าการซื้อขาย 4.45 ล้านบาท
โดยราคาหุ้นกลุ่มพลังงานและโรงกลั่นปรับตัวขึ้นรับกับ สัญญาน้ำมันดิบเวสต์เท็กซัส (WTI) ตลาดนิวยอร์กที่ปิดพุ่งขึ้นกว่า 4% เมื่อวันจันทร์ (29 ส.ค.) ขานรับการคาดการณ์ที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส อาจจะปรับลดกำลังการผลิตเพื่อพยุงราคาน้ำมันในตลาด
ทั้งนี้ สัญญาน้ำมันดิบ WTI ส่งมอบเดือนต.ค. พุ่งขึ้น 3.95 ดอลลาร์ หรือ 4.2% ปิดที่ 97.01 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 29 ก.ค.
ส่วนสัญญาน้ำมันดิบเบรนท์ (BRENT) ส่งมอบเดือนต.ค. พุ่งขึ้น 4.10 ดอลลาร์ หรือ 4.1% ปิดที่ 105.09 ดอลลาร์/บาร์เรล
โดย ซาอุดีอาระเบีย ซึ่งเป็นผู้ผลิตน้ำมันรายใหญ่ที่สุดในกลุ่มโอเปก ส่งสัญญาณถึงความเป็นไปได้ที่จะปรับลดกำลังการผลิตเพื่อพยุงราคาน้ำมัน ในกรณีที่น้ำมันดิบจากอิหร่านหวนคืนสู่ตลาด
ทั้งนี้ เจ้าชายอับดูลาซิส บิน ซัลมาน รัฐมนตรีพลังงานซาอุดีอาระเบีย กล่าวว่า กลุ่มโอเปกพลัสมีความมุ่งมั่น ความยืดหยุ่น และแนวทางในการรับมือกับความท้าทาย ซึ่งรวมถึงการปรับลดกำลังการผลิตน้ำมันได้ทุกเวลา และในรูปแบบที่แตกต่างกัน นอกจากนี้ เจ้าชายอับดูลาซิสกล่าวว่า โอเปกและชาติพันธมิตรจะทำข้อตกลงฉบับใหม่ต่อจากปี 2565 ซึ่งจะสร้างขึ้นบนประสบการณ์และความสำเร็จในช่วงที่ผ่านมา
ด้านนักลงทุนจับตาการประชุมของกลุ่มโอเปกพลัสในวันที่ 5 ก.ย. โดยมีการคาดการณ์ว่าที่ประชุมอาจมีมติปรับลดกำลังการผลิตน้ำมัน
นอกจากนี้ สัญญาน้ำมันยังได้รับแรงหนุนจากความไม่สงบทางการเมืองในลิเบีย ซึ่งอาจส่งผลกระทบต่อการผลิตน้ำมันในประเทศ โดยในช่วงสุดสัปดาห์ที่ผ่านมา ได้เกิดการปะทะกันระหว่างกลุ่มติดอาวุธและกลุ่มสนับสนุนรัฐบาลในกรุงทริโปลี เมืองหลวงของลิเบีย ส่งผลให้มีผู้เสียชีวิตอย่างน้อย 32 ราย และมีผู้บาดเจ็บจำนวนมาก